JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Venemaa lasi Ukrainas käiku jõupoliitika
Iisraelis tihenevad maavärinad
Iraani oht muutub üha konkreetsemaks
Venemaa Ukrainaga seotud uue jõupoliitika
ja selle tulemusel arenenud sõjalise ohu tõttu
otsustas Iisraeli valitsus evakueerida Kiievis asuva suursaatkonna
ning kolida selle ja konsulaartegevuse Lääne-Ukrainasse,
Poola piiri lähedal asuvasse Lvovi.
Juba kuid kestnud Venemaast johtuva sõjalis-poliitilise ebakindluse tõttu
tegi üle 70 kaua Ukrainas elanud juudi aliya
ehk kolis nädala eest tagasi oma esiisade maale.
Tegemist oli ca 30 perega,
kelle keskmine vanus oli alla 50 eluaasta
ja kellest suur osa oli kõrgelt haritud,
meditsiini, majanduse ja tehnika valdkondadest.
Vanim neist olim'idest ehk uutest immigrantidest oli 81-aastane.
Üle poole otsustas asuda elama Põhja-Iisraeli -
Haifasse, Akkosse ja Safedisse,
teised otsustasid peamiselt rannikupiirkondade kasuks.
Immigratsioon taga
oli Iisraeli Immigratsiooni- ja Integratsiooniministeerium,
kes on Ukrainast Iisraeli aidanud juba ca 3000 etnilist juuti.
Endiselt elab neid seal siiski ligi 200 000.
Iisrael teatas ÜRO loodud uurimiskomisjonile,
et ei hakka organiga mingit koostööd tegema,
sest komisjon on selgelt plaanitud poliitiliseks tööriistaks,
mitte erapooletuks uurimisorganiks,
ütles Iisraeli suursaadik ÜROs Meirav Eilon Shahar.
Pole lihtsalt mingit põhjust uskuda,
et Iisrael saaks õiglast ja erapooletut kohtlemist nõukogult,
mille esimeheks on nimetatud komissar Nai Pillay,
ÜRO endine inimõigusvolinik,
kes oli algatajaks ka Durban 2 kohtumise korraldamisele.
Navi Pillay nimetab Iisraeli apartheidiriigiks
ja on rahvusvahelise BDS-i
ehk boikottide, sanktsioonide ja divesteerimisliikumise pooldaja.
Suursaadik Shahari sõnul on Iisrael siiski omanud regulaarselt suhteid
mitmete rahvusaheliste inimõigusorganisatsioonidega
seoses pühendumisega õigusriigi põhimõttele
ja inimõiguste edendamisele.
Navi Pillay juhitud komisjon põhineb UNHRC diskrimineerival tegevusel,
mis on juba heaks kiitnud üheksa Iisraeli puudutavat uurimust,
kuid ei ühtki, mis oleks seotud näiteks Hamasiga,
kes on algatanud kõik rühmituse ja Iisraeli vahelised konfliktid.
Jätkame tollesama tõsise teemaga,
sest valitsusväline, sõltumatu inimõigusorganisatsioon
Amnesty International
on Iisraeli hukka mõistes käiku lasknud terminoloogia,
mida kasutati viimati Natsi-Saksamaa võimu tipus olles.
Lisaks Amnestyle on ka teine kodanikuühendus HRW
ehk Human Rights Watch kaasanud oma sõnavarra terminoloogiat,
mille väitel juudid taotlevad
teosel "Siioni tarkade protokollid" põhinevat võimu ja domineerimist.
Neid termineid kasutasid viimati natsid,
õigustamaks Saksamaa vahendusel kõigi Euroopa juutide hävitamist.
Kasutades samas kontekstis termineid inimõigusrikkumiste kohta,
püüavad nood ühendused mõjutada ka avalikku arvamust,
kus Iisraeli demoniseeritakse,
väites, et see taotleb lisaks palestiinlaste rõhumisele
ka juutide ülemaailmset ülemvõimu.
Ka Amnesty Internationali Iisraeli tegevuse juht Molly Malekar
on kritiseerinud karmilt
oma katusorganisatsiooni raportit Iisraelist apartheidiriigina.
Tema sõnul on need süüdistused alusetud
ega aita regioonil kuidagi rahulikuma kooselu suunas areneda.
Austraalia valitsus teatas nädala eest, et plaanib nimetada Hamasi
kõigi oma allorganitega terrorirühmituseks.
Austraalia määratles juba varem terrorirühmituseks
Hamasi sõjalise tiiva, Izzedin al-Qassam Brigaadi,
aga nüüd hõlmab uus määratlus tervet Hamasi.
Sellest teatas Iisraeli valitsusele Austraalia peaminister Scott Morrison,
kes järgib sellega Ühendkuningriigi mullu novembris tehtud otsust.
Sama otsuse on nüüd Hamasi kohta, nagu varem ka Hezbollah suhtes
teinud USA, EL, Kanada ja Saksamaa.
Mõlemat terroriorganisatsiooni toetab, rahastab ja relvastab Iraan.
Selles kontekstis paigutuvad Amnesty Internationali
ja Human Rights Watchi Hamasi pooldavad hoiakud,
võrreldes näiteks Iisraeliga, õigetesse äärmustesse.
Austraalia sionistide katusorganisatsioon ZFA
tänas Austraalia valitsust võetud karmi hoiaku järel,
tõdedes lisaks,
et üksnes Hamasi sõjalise tiiva lisamine terroristide nimistusse
polevat rühmitusest piisavalt õiget pilti andnud.
Pärast kaks aastat kestnud karme piiranguid
teatas Iisraeli valitsus plaanist, mille järgi alates märtsi algusest
leevendatakse või osaliselt isegi kaotatakse
turismi ja immigratsiooniga seotud piiranguid.
Plaani järgi
ei pea riiki saabuvad turistid enam esitama kehtivat vaktsiinipassi,
vaid tõendi selle kohta,
et lähteriigist lahkudes oli nende koroonatest negatiivne.
Sellest riigis viibimiseks veel ei piisa,
vaid lisaks peavad kõik turistid tegema maandumise järel veel ühe testi,
mis peab samuti negatiivne olema.
See puudutab üksnes turiste,
riiki saabuvad Iisraeli kodanikud ei pea tegema testi lähteriigis,
vaid kohe Iisraeli saabudes.
Ka õpilasi puudutavaid reegleid leevendatakse
ja osa neist tühistatakse täielikult.
Vaid mõne päeva eest toimus Iisraelis taas maavärinaid.
Seekord keskendusid need riigi põhjaregioonidesse,
Beit Sheani lähistele, sellest 15 km kirde suunas,
Gennetsareti järve lõunaosa lähedale.
Mainitud kaks värinat olid Richteri skaala järgi 3,5-pallised,
nii et need ei tekitanud suurt kahju.
Märkimisväärne on siiski see,
et tegemist oli juba neljanda värinaga kolme nädala sees.
Need on kasvatanud riigi usuringkondades taas ootusi
Messia peatse ilmumise suhtes,
sest ka rabide endi ennustustes, nagu ka Piiblis,
on maavärinate tihenemine üks kindlamaid märke
Messia saabumise ja piibellike nn lõpuaegade kohta.
Vaid umbes kuu aja eest mõõdeti Küprose rannikul
võimsuselt veidi alla 7-palline värin, mida oli tunda ka Jordaanias.
Sellele järgnenud neli väiksemat värinat Iisraelis
on niisiis taas esile toonud mainitud Messia ootuse buumi.
Iisraeli peaminister Naftali Bennett ütles nädala eest,
et kuna näib üha selgemalt, et USA ja Lääne tööstusriigid
sõlmivad peagi Iraaniga uue ja selgelt nõrgema tuumalepingu,
tuleb Iisraelil valmistuda selleks,
et peab peatama Iraani tee tuumariigiks saamisele üksi.
Bennetti sõnul valmistub Iisrael juba Viini lepingu järgseks päevaks
ja see tähendab,
et kui leping allkirjastatakse ilma selle kehtivusaja pikendamiseta,
vabaneb Iraan kõigist tuuma- programmiga soetud sanktsioonidest
ca 2,5 aasta pärast.
Sama lepingu allkirjastamisega
vabaneb Iraanile kümneid miljardeid dollareid, mis tähendab omakorda,
et Hamas, Hezbollah Liibanonis, houthid Jeemenis
ja mitmed Süürias tegutsevad Iraani käepikendus-liitlased
saavad rohkesti uut kapitali ja relvi.
Nood Iraani toetatud liitlased
ongi muutunud viimasel ajal märgatavalt agressiivsemaks.
Tihendatud on sh droonirünnakuid
ja droone on saadetud ka Iisraeli õhuruumi,
rääkis Iisraeli armee esindaja samal pressibriifingul.
Bennetti sõnul on Iraan arendanud jätkuvalt uusi,
varasemast tõhusamaid uraani rikastamiseks vajalikke tsentrifuuge,
mida neil on tuhandeid
ja mille abil võib rikastada relva tasemel uraani koguseni,
millega saab igal aastal ehitada mitmeid tuumapomme.
"Tunnistame ohufaktorit
ja oleme valmistunud seda tõrjuma kõigi vajalike vahenditega.
Meie kodanike julgeolek on alati esmatähtis,"
tõdes peaminister Bennett.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee